ট্রেভর নোয়াহ আমেরিকায় পরিচিত নৈশকালীন টিভি অনুষ্ঠান ‘দি ডেইলি শো’র হোস্ট হিসেবে। তিনি একজন কমেডিয়ান, তাঁর রয়েছে বৃত্তের বাইরে থেকে অবলোকনের ধীশক্তি, জীবনের অবাস্তবতা উদ্ধারের এক অন্তর্গত দৃষ্টি। যে-কৌতুকবোধের জন্য তিনি সুুপরিচিত, তার গঠনকাল শৈশবে নিজ দেশ দক্ষিণ আফ্রিকায়। তাঁর মা একজন খোসা বংশোদ্ভূত আফ্রিকান, বাবা সুইস-জার্মান শ্বেতকায়। তাদের অসবর্ণ সম্পর্ক দক্ষিণ আফ্রিকার বর্ণবাদী আইনে অবৈধ ছিল। নোয়াহ তাদের সেই অসম্ভব প্রেমের গল্পটি করেছেন, তবে এটা সাদামাটা কোনো প্রেমকাহিনি নয়। নোয়াহর বর্ণনায় ধরা পড়ে, দক্ষিণ আফ্রিকার সেই সমাজে বর্ণবিভাজন কীভাবে জীবনের দৈনন্দিন অভিজ্ঞতার প্রতি পদক্ষেপে অনুপ্রবেশ করেছিল। কঠিন, কষ্টকর অভিজ্ঞতা, অথচ সেই অভিজ্ঞতার ভিত্তিতে নোয়াহ তাঁর মায়ের উদ্দেশে পরম যতেœ, পরম ভালোবাসায় এই